న్యూఢిల్లీ: రోహింగ్యా ముస్లింల వలసలపై కేంద్రంలోని బీజేపీ సర్కార్ తీసుకున్న నిర్ణయంతో ఆ పార్టీ నేత వరుణ్ గాంధీ మరోసారి విభేదించారు. రోహింగ్యా శరణార్ధుల విధానాన్ని విశ్లేషిస్తూ వారిపై కనికరం చూపాలంటూ 'నవభారత్ టైమ్స్'లో వరుణ్ ఓ ఆర్టికల్ రాశారు. 'రాహింగ్యాలను అలా పంపించేయొద్దు' అనే శీర్షికతో రాసిన వ్యాసం ఇప్పుడు బీజేపీ పెద్దల ఆగ్రహానికి గురవుతోంది. దీనిపై వరుణ్ మంగళవారంనాడు ట్విట్టర్లో వివరణ ఇచ్చారు. ఇండియా శరణార్థుల విధానాన్ని తన ఆర్టికల్లో విశ్లేషించానని అన్నారు. రోహింగ్యాల ప్రతి దరఖాస్తును జాతీయ భద్రతా కోణంలోంచి పరిశీలించి వారిపట్ల కనికరం చూపించాలని చెప్పారు.రోహింగ్యా శరణార్ధులకు తప్పనిసరిగా ఆశ్రయం కల్పించాలని వరుణ్ తన ఆర్టికల్లో పేర్కొన్నారు. గతంలో లక్షలాది మంది శరణార్ధులకు ఇండియా ఆశ్రయం కల్పించిన ఉదాహరణలు కూడా ఉన్నాయని ఆయన పేర్కొన్నారు. శరణార్ధుల వల్ల దేశానికి ముప్పలేని విధంగా ఒక పాలసీని రూపొందించాలని కూడా ఆయన సూచించారు. కాగా, వరుణ్ వ్యాఖ్యలు రోహింగ్యాలపై సుప్రీంకోర్టుకు కేంద్రం సమర్పించిన అఫిడవిట్లో వ్యక్తం చేసిన అభిప్రాయానికి భిన్నంగా ఉన్నాయి. జాతీయ భద్రతకు రోహింగ్యాలు ముప్పు అంటూ కేంద్రం ఇటీవలే సుప్రీంకోర్టుకు అఫిడవిట్ సమర్పించింది. వరుణ్ వ్యాఖ్యలను కేంద్ర మంత్రి హన్సరాజ్ అహిర్ తప్పుపట్టారు. జాతి ప్రయోజనాలను దృష్టిలో ఉంచుకునే ఎవరూ ఇలాంటి ప్రకటనలు చేయరంటూ వరుణ్పై ఆయన మండిపడ్డారు.సొంత బీజేపీ ప్రభుత్వంపైనే గంతలో వరుణ్ విమర్శలు ఎక్కుపెట్టిన సందర్భాలు ఉన్నాయి. గత రెండేళ్లలో 50,000 మంది రైతులు ఆత్మహత్య చేసుకున్నారని, రూ.10,000 కోట్లు బ్యాంకు బకాయిలు ఎగ్గొట్టి విదేశాలకు పారిపోయిన వాణిజ్య దిగ్గజం విజయ్ మాల్యాని ఏమీ చేయలేకపోయారని ఈ ఏడాది మొదట్లో కేంద్ర సర్కార్ను ఆయన విమర్శించారు. మైనారిటీల అభివృద్ధి విషయంలో తమ పార్టీ విఫలమైందని మరో సందర్భంలో ఆరోపించారు. రోహిత్ వేముల ఆత్యహత్య అంశాన్ని లేవనెత్తుతూ, వేముల సూసైడ్ నోటు చదివిన తర్వాత తాను కన్నీరు ఆపుకోలేకపోయాయని అన్నారు.
newdhilly: rohingya muslimla valasalapai kendramloni bgfa sarkar teesukunna nirnayamtho aa party netha varun gaandhi marosari vibhedinchaaru. rohingya saranaardhula vidhaanaanni vislaeshistuu vaaripai kanikaram chuupaalantuu 'navbharat times'loo varun oo artical raasaaru. 'raahingyaalanu alaa pampincheyoddu' ane sheershikatho raasina vyaasam ippudu bgfa peddala aagrahaaniki guravutondi. deenipai varun mangalavaaramnaadu twitterlo vivarana icharu. india saranaarthula vidhaanaanni tana aartikallo vislaeshimchaanani annaru. rohingyala prati darakhaastunu jaateeya bhadrata konamlonchi pariseelinchi vaaripatla kanikaram chuupimchaalani cheppaaru.rohingya saranaardhulaku tappanisarigaa aashrayam kalpinchaalani varun tana aartikallo perkonnaru. gatamlo lakshalaadi mandi saranaardhulaku india aashrayam kalpinchina udaaharanalu kuudaa unnaayani aayana perkonnaru. saranaardhula valla deshaniki muppaleni vidhamgaa oka paalaseeni roopondinchaalani kuudaa aayana suuchimchaaru. kaga, varun vyaakhyalu rohingyaalapai supreenkortuku kendram samarpinchina afidavitlo vyaktam chesina abhipraayaaniki bhinnamgaa unnaayi. jaateeya bhadrataku rohingyaalu muppu antuu kendram itivale supreenkortuku affidavit samarpinchindi. varun vyaakhyalanu kendra mantri hansaraj ahir tappupattaaru. jaati prayojanaalanu drushtilo unchukune evaruu ilanti prakatanalu cheyarantu varunpai aayana mandipaddaaru.sonta bgfa prabhutvampaine gantalo varun vimarsalu ekkupettina sandarbhaalu unnaayi. gatha rendellalo 50,000 mandi raitulu aatmahatya chesukunnarani, roo.10,000 kotlu byaanku bakaayilu eggotti videsaalaku paaripoyina vaanijya diggajam vijay malyani emi cheyalekapoyarani ee edaadi modatlo kendra sarkaarnu aayana vimarsinchaaru. minorityla abhivruddhi vishayamlo tama party viphalamaindani maro sandarbhamlo aaropinchaaru. rohit vemula aatyahatya amsaanni levanettutuu, vemula suside notu chadivina tarvaata taanu kanneeru aapukolekapoyaayani annaru.